|  |  |
| --- | --- |
|  |  |

MÄÄRUS 22.11.2024 nr 13

|  |  |
| --- | --- |
| Kaitseministri määruste muutmine |  |

Määrus kehtestatakse kaitseväeteenistuse seaduse § 200 lõike 2, muuseumiseaduse § 18 lõike 2 ja riigieelarve seaduse § 531 lõike 1 alusel.

**§ 1. Kaitseministri 24. juuli 2013. a määruse nr 42 „Eesti Sõjamuuseum – kindral Laidoneri muuseumi direktori kandidaadile esitatavad nõuded ja avaliku konkursi läbiviimise kord“ muutmine**

Kaitseministri 24. juuli 2013. a määruses nr 42 „Eesti Sõjamuuseum – kindral Laidoneri muuseumi direktori kandidaadile esitatavad nõuded ja avaliku konkursi läbiviimise kord“ tehakse järgmised muudatused:

**1)** paragrahvi 2 lõikes 1 asendatakse tekstiosa „vähemalt ühes üleriigilise levikuga ajalehes ja Kaitseministeeriumi veebilehel“ tekstiosaga „Kaitseministeeriumi sise- ja välisveebis ning vähemalt ühes tööotsinguportaalis“;

**2)** paragrahvi 5 lõikes 2 asendatakse sõna „Kaitseministeeriumiga“ sõnadega „Kaitseministeeriumi või Kaitseressursside Ametiga“;

**3)** paragrahvi 5 lõike 3 teine lause, § 5 lõige 4 ja § 7 lõige 5 tunnistatakse kehtetuks.

**§ 2. Kaitseministri 25. veebruari 2015. a määruse nr 4 „Õppekulu hüvitamise tingimused, ulatus ja kord“ muutmine**

Kaitseministri 25. veebruari 2015. a määruses nr 4 „Õppekulu hüvitamise tingimused, ulatus ja kord“ tehakse järgmised muudatused:

**1)** paragrahvi 4 lõigetes 5 ja 7, § 5 lõigetes 1 ja 3 ning §-s 8 asendatakse sõna „Kaitseministeerium“ sõnadega „Kaitseressursside Amet“ vastavas käändes;

**2)** paragrahvi 4 lõige 6 sõnastatakse järgmiselt:

„(6) Kaitseressursside Amet otsustab taotluse rahuldamise või rahuldamata jätmise pärast nõuetekohase taotluse saamist 14 kalendripäeva jooksul ning teavitab taotlejat ja Kaitseväge taotluse rahuldamise või rahuldamata jätmise otsusest esimesel võimalusel.“.

**§ 3. Kaitseministri 30. augusti 2021. a määruse nr 10 „Riigikaitseõpetuse valdkonna toetamise tingimused ja kord“ muutmine**

Kaitseministri 30. augusti 2021. a määruses nr 10 „Riigikaitseõpetuse valdkonna toetamise tingimused ja kord“ tehakse järgmised muudatused:

**1)** paragrahvi 1 lõikes 1 asendatakse tekstiosa „riigikaitseõpetaja stipendiumi (edaspidi *stipendium*) taotlemise, määramise ja kasutamise“ tekstiosaga „riigikaitseõpetajale preemia (edaspidi *preemia*) määramise“;

**2)** paragrahvi 2 pealkirjas ja tekstis asendatakse sõna „stipendiumi“ sõnaga „preemia“;

**3)** paragrahv 5 tunnistatakse kehtetuks;

**4)** määrust täiendatakse paragrahviga 51 järgmises sõnastuses:

„**§ 51[. Preemia andmise eesmärk ja tulemus](https://www.ascii-code.com/character/%C2%B9)**

(1) Preemia andmise eesmärk on tunnustada riigikaitseõpetajaid riigikaitseõpetuse silmapaistva edendamise, õpilaste seas kaitsetahte arendamise ja ajateenistuse populariseerimise eest.

(2) Preemia andmise tulemusel on riigikaitseõpetajad paremini motiveeritud andma riigikaitseõpetust võimalikult kõrgel tasemel ja toetavad aktiivselt riigikaitseõpetuse valdkonna arendustegevust.“;

**5)** paragrahvi 6 lõige 2 tunnistatakse kehtetuks;

**6)** määruse 3. peatükk tunnistatakse kehtetuks;

**7)** määrust täiendatakse 31. peatükiga järgmises sõnastuses:

„**31. peatükk**

**Preemia määramise tingimused ja kord**

**§ 451. Preemia**

(1) Preemia on riigikaitseõpetajale kui füüsilisele isikule määratav rahaline preemia.

(2) Preemia määratakse riigikaitseõpetuse silmapaistva edendamise, õpilaste seas kaitsetahte arendamise ja ajateenistuse populariseerimise eest.

**§ 452. Preemiakonkursi väljakuulutamine**

(1) Amet võib rahaliste vahendite olemasolul välja anda preemiaid.

(2) Amet kuulutab preemiakonkursi välja, avaldades sellekohase teate ameti veebilehel, ja teeb selle riigikaitseõpetust andvatele koolidele teatavaks e-posti vahendusel.

(3) Käesoleva paragrahvi lõikes 2 nimetatud konkursi teade sisaldab vähemalt järgmist teavet:

1) tingimused, millele peab vastama kandidaat, kellele võib preemia määrata;

2) preemia suurus;

3) ettepaneku esitamise tähtaeg;

4) e-keskkond, kuhu saab ettepaneku esitada.

**§ 453.Ettepaneku esitamine preemia määramiseks**

(1) Ettepanek esitatakse konkursi teates ettenähtud tähtajaks e-keskkonna kaudu.

(2) Ettepanek peab sisaldama kirjeldust kandidaadi tegevusest riigikaitseõpetuse valdkonna edendamisel ja põhjendust, miks isik on preemia saamiseks sobiv kandidaat.

(3) Amet ei arvesta ettepanekuid, mis on esitatud preemia määramiseks iseendale või kandidaadile, kellel puudub kehtiv töösuhe kooliga riigikaitseõpetajana.

(4) Esitatud ettepaneku alusel on ametil vajaduse korral õigus küsida koolilt lisateavet kandidaadi tegevuse kohta riigikaitseõpetuse andmisel ja edendamisel.

**§ 454. Ettepanekute hindamine ja preemia määramine**

(1) Ettepanekuid hindab vähemalt viieliikmeline komisjon, mis on moodustatud ameti peadirektori käskkirjaga. Komisjon on otsustusvõimeline, kui koosolekul osaleb vähemalt pool komisjoni liikmetest. Preemia määramine otsustatakse komisjoni liikmete lihthäälteenamusega.

(2) Ettepaneku menetlemise tähtaeg on kuni 60 kalendripäeva pärast ettepaneku esitamise tähtaja lõppu.

(3) Ettepaneku hindamisel ja preemia määramise ettepaneku tegemisel lähtub komisjon sellest, milline on olnud kandidaadi tegevus riigikaitseõpetuse andmisel; millise panuse on kandidaat andnud riigikaitseõpetuse edendamisse, õpilaste kaitsetahte arendamisse ja ajateenistuse populariseerimisse ning kui palju õpilasi kandidaadi õpperühmadest on viimase kahe aasta jooksul asunud vabatahtlikult ajateenistusse.

(4) Preemia määratakse ameti peadirektori käskkirjaga, võttes arvesse komisjoni ettepanekut. Preemia määramise otsusest teavitatakse preemia saajat ja kooli, milles preemia saaja riigikaitseõpetajana töötab.

**§ 455. Preemia väljamaksmine**

Rahaline preemia makstakse preemia saaja arvelduskontole 20 kalendripäeva jooksul otsuse teatavakstegemisest.

**§ 456. Preemia määramise otsuse kehtetuks tunnistamine ja tagasimaksmine**

(1) Preemia määramise otsuse võib tunnistada kehtetuks kuni ühe aasta jooksul otsuse tegemisest arvates, kui:

1) ilmneb asjaolu, mille korral preemiat ei oleks määratud;

2) preemia saaja on esitanud preemiast loobumise avalduse.

(2) Kui preemia määramise otsus tunnistatakse kehtetuks, peab preemia saaja talle väljamakstud preemia tagasi maksma 60 kalendripäeva jooksul alates sellekohase otsuse kättesaamisest.“.

Hanno Pevkur

Minister

Kaimo Kuusk

Kantsler